Hammerfest Idrettsforening Stein

Hammerfest Idrettsforening Stein (stiftet 20. oktober 1886 som Idrettslaget Stein) er et idrettslag fra Hammerfest i Finnmark.

Idrettslaget er medlem av Finnmark Idrettskrets, og de særforbund som årsmøtet bestemmer.  gjelder dette kun Norges Fotballforbund.

 Historikk 
Klubben ble til ved en sammenslutning av Idrettslaget Stein og Hammerfest Idrettsforening (stiftet 1953), og fikk navnet Idrettslaget HIF-Stein den 1. mars 1991. Ifølge klubbens vedtekter skal stiftelsesdatoen regnes fra 1886 etter den første av tidligere sammenslutninger i byens idrettsmiljø.

Organisatorisk var laget til å begynne med organisert med et hovedstyre på toppen, og undergrupper for turn, volleyball, fotball, håndball, friidrett og ski. Årsmøtet var (og er fortsatt) idrettslaget øverste organ. HIF-Stein ble på ekstraordinært årsmøte den 18. november 1996 omdannet fra et fleridrettslag til et såkalt allianseidrettslag. Dette innebar at hver enkelt undergruppe ble egne idrettslag under paraplyklubben HIF-Stein. Denne modellen skulle gjelde frem til 31. desember 1996. Fra og med 1. januar 1997 var de enkelte grupper som egne klubber å regne med navnet HIF-Stein + idrettsgren. Fra samme dato ble håndballgruppa lagt inn under fotballgruppas styre, mens turngruppa ble lagt under friidrettsgruppa. Dette skulle gjelde som en midlertidig ordning, da gruppene når det måtte være naturlig ut fra interesse og medlemstall skal kunne gå ut å danne egne klubber under alliansen.

Hovedstyret ble på årsmøtet den 17. mars 1997 vedtatt oppløst. Samtlige grupper, unntatt fotball, gikk ut og dannet nye klubber med helt nytt navn. Håndball ble lagt ned i 2003.

I mars 2017 ble det vedtatt en sammenslåing av HIF-Stein og Hammerfest Fotballklubb. Sammenslåingen ble enstemmig vedtatt på begge klubbers årsmøter, og var gjeldende fra 1. januar 2018. Klubben fortsatte i en startfase å bruke HIF-Stein som navn og beholdt klubbens draktfarger og logo. Under årsmøtet i 2019 skulle nytt klubbnavn avgjøres, en avgjørelse som skapte stor debatt og splittelse. FK Hammerfest og Hammerfest IF/Stein fikk flest stemmer på årsmøtet, og avgjørelsen ble utsatt til et ekstraordinært årsmøte senere på året. På det ekstraordinære årsmøte ble det besluttet at det nye navnet skulle være FK Hammerfest. Klubben fikk imidlertid tilbakemelding fra Finnmark Idrettskrets om at navnet ikke ville bli godkjent, og saken måtte opp igjen. På årsmøtet i 2020 ble det vedtatt at klubbens nye navn var Hammerfest Idrettsforening Stein, som var i tråd med styrets innstillig som ønsket å løfte frem Hammerfest i klubbens navn.

 Fotball 
Klubbens A-lag i fotball for kvinner spiller i 3. divisjon, etter å ha rykket opp fra 4. divisjon etter 2023-sesongen. Kvinnelaget har tidligere spilt i 2. divisjon, sist under 2021-sesongen.

Klubbens A-lag i fotball for menn spiller i 4. divisjon, etter å ha rykket ned fra 3. divisjon etter 2023-sesongen.

 Kvinner 

 Menn 

 Referanser 

 Eksterne lenker 


 Breidablikk Stadion - Nordic Stadiums

Kategori:Idrettslag i Finnmark
Kategori:Idrettslag etablert i 1886
Kategori:Idrettslag etablert i 1953
Kategori:Idrettslag etablert i 1991
Kategori:Fotballag i Finnmark
Kategori:Fotballag etablert i 1886
Kategori:Fotballag etablert i 1953
Kategori:Fotballag etablert i 1991
Kategori:Sport i Hammerfest